Gaure (Nauta Garona)

Gaure (Gauré en francés) es una comuna lengadociana, situada dins lo departament de la Nauta Garona e la region d', ancianament de Miègjorn-Pirenèus.

Los abitants son apelats los Gaurencs.

 Blason 
Blason : De sinòple amb la fàcia d'aur.

Geografia
Comuna situada a 22 km al Nòrd-Èst de Tolosa. Malgrat la proximitat de la granda vila, la populacion de la comuna demòra a l'entorn de 500 abitants e a una densitat inferiora a 40 ab/km². Los recensaments d'aquí a 1999 mòstran una evolucion normala per una comuna de banlèga : doblament entre 1968 e 1999. Lo lotejament de Chants e Sonnets, situat al nòrd del borg correspond probablament a aquela epòca. Puèi tot s'arrèsta e una politica municipala de restriccion de la construccion es l'explicacion probabla. L'evolucion demografica d'una partida de las comunas de l'ancian canton de Vrufuèlh es comparabla (Bonrepaus Riquet, pendent las annadas 2010, Sent Marcèl e Paulèl, en baissa, Sent Pèire e La Valeta pendent las annadas 2010).
vignette|upright=1.6|centre|Comunas a l'entorn.
Perimètre del territòri

Toponimia
Émile Connac escriu Gauro, sense poder saber se s'agís d'una fòrma anciana o de quicòm mai Émile Connac, Dictionnaire topographique du département de la Haute-Garonne, manuscrit, 1882, Vol. 2, p. 1273, cercar sus Gallica. 
Segon Dauzat, Gaure es un nom escur, benlèu un derivat de Gabre, Le Gâvre (noms que Dauzat liga pel primièr a un crosament entre vabre, « rèc » e le prelatin gabarus, pel segond al gallic *vobero, « riu sosterranh », ambe l'iniciala influenciada per le w- germanic [ > g-]) Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 313, 308 e 313. 
Segon Negre, Gaure ven de l'occitan gaure « canal plen d'aiga estadissa », mot qu'es le meteis que lo bearnés gave, « torrent que davala de la montanha », d'origina preceltica Ernest Nègre, Toponymie générale de la France, volume I, n° 1381.

Istòria
Pendent l'Ancian Regime, Gaure èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa e de la senescauciá de Tolosa. Tanlèu 1790, Gaure èra del canton de Vrufuèlh. Le vocable de la glèisa es Sent Julian Dictionnaire des localités de la Haute-Garonne, p. 18 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html. Lo lòc nommat Gaure (glèisa sucursala) sus la mapa de Cassini (segonda mitat del sègle XVIII) es a l'entorn dels Monges, al nòrd-oèst del borg (plan pichon), qu'es citat coma St Julien de Gaure https://www.geoportail.gouv.fr/donnees/carte-de-cassini cercar a 31590 Gauré.

Pendent l'Ancian Regime, la parròquia de Saint-Léger-[de-Lauragais] èra de la diocèsi e de la senescauciá de Tolosa. Lo vocable de la glèisa es (èra) Sent Leugièr, annèxa de Gaure Dictionnaire des localités de la Haute-Garonne, p. 42 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html. Aquel lòc es probablament lo qu'es nommat Gaure sus la mapa de Cassini. 

Administracion

Comuna que fa partida de la tresena circonscripcion de la Nauta Garona.

Demografia

 En  la populacion èra de  abitants e la densitat èra de  ab/km².

Lòcs e monuments
 Emeteire de Gaure de Sud Radio (desmantelat en 2017)

Personalitats ligadas a la comuna

Véser tanben
 Comunas de la Nauta Garona

 Nòtas e referéncias 

 Ligams extèrnes 
 Gaure sul site de l'Institut Geografic Nacional

Categoria:Comuna de Lauragués
Gaure
Gaure